Source: http://www.rvr.sk/sk/spravy/index.php?aktualitaId=1317
Timestamp: 2019-02-17 08:01:39+00:00

Document:
Tlačová informácia zo zasadnutia RVR, dňa 25.10.2011 - Rada pre vysielanie a retransmisiu
Tlačová informácia zo zasadnutia Rady pre vysielanie a retransmisiu, ktoré sa konalo dňa 25.10.2011 v sídle Rady pre vysielanie a retransmisiu
udelila licenciu na regionálne televízne vysielanie programovej služby Carisma TV spoločnosti Carisma TV, s. r. o., Dvory nad Žitavou;
uložila sankcie – pokuty vo výške 1 000 a 1 000 eur spoločnosti MARKÍZA – SLOVAKIA, spol. s r.o. za porušenie povinnosti ustanovenej v § 38 ods. 4 ZVR tým, že odvysielala sponzorovaný program Teleráno v dňoch 4. a 11. 4. 2011, v ktorom došlo k priamej podpore predaja alebo nákupu produktov subjektu označeného v programe ako „james-shop“ (taška james) a spoločnosti Orange Slovensko, a. s. (Fiber TV);
uložila sankciu – pokutu vo výške 670 eur spoločnosti MAC TV s. r. o. (programová služba JOJ) z dôvodu porušenia povinnosti ustanovenej v § 39a ods. 2 ZVR (povinnosť informovať verejnosť o umiestnení produktov v programe) v súvislosti s odvysielaním programu Panelák dňa 20.12.2010, ktorý obsahoval informácie o službe Skylink;
uložila sankciu – upozornenie na porušenie zákona spoločnosti Rádio VIVA, a. s. za porušenie § 68 ods. 7 písm. a) ZVR v súvislosti s nevyužívaním frekvencií 90,0 MHz Medzilaborce a 92,8 MHz Ružomberok na účely, na ktoré boli vysielateľovi pridelené;
uložila sankciu – upozornenie na porušenie zákona spoločnosti TV AGENCY, s. r. o. (programová služba TV PATRIOT) z dôvodu porušenia povinnosti ustanovenej v § 16 ods. 3 písm. b) ZVR (zabezpečenie objektívnosti a nestrannosti), a to odvysielaním politicko-publicistického program Na margo dňa 17. 4. 2011;
uložila sankciu - upozornenie na porušenie zákona spoločnosti EUROPA 2, a. s. vo veci porušenia povinnosti ustanovenej v § 20 ods. 5 ZVR (ochrana maloletých – uplatnenie JSO) v súvislosti s odvysielaním piesne interpreta Rytmusa s názvom Jebe (vo verzii vysielateľom označenej ako Ebe) v programoch ZOO Vyber si ma na maXXimum, Maxximum muziky a Afterparty v dňoch od 15., 16., 18. do 20. 4. 2011;
začala správne konanie voči vysielateľovi MARKÍZA-SLOVAKIA, spol. s r. o. vo veci možného porušenia § 39a ods. 2 ZVR (povinnosť zreteľne informovať verejnosť o existencii umiestňovania produktov) v súvislosti s odvysielaním programu Farma dňa 12. 8.2011;
začala správne konanie voči Rozhlasu a televízii Slovenska (programová služba Dvojka) vo veci možného porušenia § 16 ods. 3 písm. a) ZVR (zabezpečenie všestrannosti informácií a názorovej plurality) v súvislosti s odvysielaním programu Maďarský magazín dňa 3. 8. 2011;
začala správne konanie voči vysielateľovi MARKÍZA-SLOVAKIA, spol. s r. o. vo veci možného porušenia § 16 ods. 3 písm. l) ZVR v súvislosti s neposkytnutím súvislého záznamu vysielania programu Farma z dňa 29.8.2011;
začala správne konanie voči vysielateľom VIVA, a. s., RTVS - Slovenský rozhlas, Rádio KISS s. r. o. a SPINOZA s. r. o. podľa § 68 ods. 7 písm. a) ZVR v súvislosti s možným nevyužívaním frekvencií na účely, na ktoré boli vysielateľovi pridelené;
v prípade VIVA, a. s., Rádio KISS s. r. o. a SPINOZA s. r. o. zároveň Rada začala správne konanie z dôvodu možného porušenia ustanovenia § 16 ods. 3 písm. d) ZVR (vysielanie v súlade s udelenou licenciou).
Všetky uznesenia prijaté dňa 25. 10. 2011 budú uverejnené v zápisnici zo zasadnutia na webovej stránke Rady.
Tlačová informácia zo zasadnutia 11.10.2011 (DOC)
Tlačová informácia zo zasadnutia 11.10.2011 (PDF)

References: § 38
 § 39
 § 68
 § 16
 § 20
 § 39
 § 16
 § 16
 § 68
 § 16